**ПРОТОКОЛ № 15**

**от заседанието на Комисията по правни въпроси към**

**пленума на Висшия съдебен съвет,**

**проведено на 11.09.2023 г.**

Днес, 11 септември 2023 г., понеделник, от 13.30 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ – отсъства**

**ЧЛЕНОВЕ: СТЕФАН ГРОЗДЕВ – отсъства**

**ВЕРОНИКА ИМОВА – отсъства**

**АТАНАСКА ДИШЕВА**

**ПЛАМЕН НАЙДЕНОВ**

**ЕВГЕНИ ИВАНОВ**

**СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО**:Закон за изменение и допълнение на Закона за Европейската заповед за разследване.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**. **ПРИЕМА ЗА СВЕДЕНИЕ** проект на Закон за изменение и допълнение на Закона за Европейската заповед за разследване.

**2. ОТНОСНО:** Проект на Решение на Министерския съвет за одобряване на проект на Закон за изменение и допълнение на Закона за движение по пътищата. (ВСС-10085/31.07.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1**. **ПРИЕМА ЗА СВЕДЕНИЕ** проект на Решение на Министерския съвет за одобряване на проект на Закон за изменение и допълнение на Закона за движение по пътищата.

**3. ОТНОСНО**: Правилник за изменение и допълнение на Правилника за администрацията на Прокуратурата на Република България.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1.** На основание чл. 342 ЗСВ **ВНАСЯ** за обсъждане Правилника за изменение и допълнение на Правилника за администрацията на Прокуратурата на Република България, ведно с мотивите, частичната оценка на въздействието и финансовата обосновка на заседание на Прокурорска колегия на Висшия съдебен съвет на **13.09.2023 г.**

**3**.**2.** **ПРЕДЛАГА** на Прокурорската колегия на Висшия съдебен съвет да предложи на Пленума на Висшия съдебен съвет да вземе следното решение:

**1.** **ПРИЕМА** Правилник за изменение и допълнение на Правилника за администрацията на Прокуратурата на Република България.

**2.** Правилникът за изменение и допълнение на Правилника за администрацията на Прокуратурата на Република България **ДА СЕ ОБНАРОДВ**А в Държавен вестник.

**3.** След обнародване на Правилника за изменение и допълнение на Правилника за администрацията на Прокуратурата на Република България, същият **ДА СЕ ПУБЛИКУВА** на интернет сайта на Висшия съдебен съвет, раздел „Нормативни и вътрешни актове“ – „Актове на ВСС“ – „Нормативни актове на ВСС“.

**3.3.** На интернет сайта на Висшия съдебен съвет, раздел „Обществени консултации **ДА СЕ ПУБЛИКУВА** съобщение за липса на постъпили становища в срока за провеждане на обществените консултации.

**4. ОТНОСНО:** Постановление на Министерския съвет за изменение на Наредбата за Единната информационна система за противодействие на престъпността.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**4.1**. **ПРИЕМА ЗА СВЕДЕНИЕ** Постановление на Министерския съвет за изменение на Наредбата за Единната информационна система за противодействие на престъпността.

**5. ОТНОСНО:** Уведомително писмо от председателя на Националното бюро за контрол на специалните разузнавателни средства, изпратено на основание чл. 34е, ал. 6 ЗСРС. (ВСС-10453/09.08.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**5.1**. **ПРЕДЛАГА** на пленума на Висшия съдебен съвет да приеме следното решение:

**ПРИЕМА** за сведениеуведомително писмо от председателя на Националното бюро за контрол на специалните разузнавателни средства, изпратено на основание чл. 34е, ал. 6 ЗСРС.

**5.2**. **ВНАСЯ** като точка в дневния ред за разглеждане на заседание на пленума на Висшия съдебен съвет на **21.09.2023 г.**

**6. ОТНОСНО:** Извлечение от протокол № 12 от заседание на Комисия „Професионална квалификация и информационни технологии“ към пленума на Висшия съдебен съвет, проведено на 15.08.2023 г. (ВСС-10350/07.08.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**6.1. ОТЛАГА** разглеждането на точката за следващо заседание на Комисията.

**7. ОТНОСНО:** Писмо от заместник-министъра на околната среда и водите относно изпълнение на ангажименти на България по Конвенцията за достъп до информация, участие на обществеността в процеса на вземане на решения и достъп до правосъдие по въпроси на околната среда (Орхуска конвенция). ( ВСС-7084/07.07.2021 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**7.1**. **ДА СЕ УВЕДОМИ** заместник-министърът на околната среда и водите, че е извън правомощията на Висшия съдебен съвет и органите на съдебната власт да правят предложения за законодателни промени, поради което отправените препоръки към Република България от Комитета по съответствие към Орхуската конвенция не биха могли да бъдат изпълнени от страна на органа.

**8. ОТНОСНО:** Писмо от министъра на правосъдието с искане за провеждане на среща, във връзка с прехвърляне на централната компонента, изградена по проект „Изграждане на средства за видеоконферентни връзки и тяхното използване във фазите на досъдебното и съдебното производство, включително и при трансгранично сътрудничество в правораздаването“. (ВСС-10308/07.08.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**8.1. ПРИЕМА** за сведениеписмото от министъра на правосъдието с искане за провеждане на среща, във връзка с прехвърляне на централната компонента, изградена по проект „Изграждане на средства за видеоконферентни връзки и тяхното използване във фазите на досъдебното и съдебното производство, включително и при трансгранично сътрудничество в правораздаването“.

**8.2. ДА СЕ УВЕДОМИ** министърът на правосъдието, че определените от страна на Висшия съдебен съвет лица са служебно уведомени за насрочената среща.

**9. ОТНОСНО:** Писмо от Министерство на правосъдието с рег. индекс № ВСС – 8570/04.08.2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**9.1**. **ДА СЕ ИЗПРАТИ** писмо до администрацията на Главния прокурор с искане за предоставяне на информация за броя на пострадалите призовкари от извършени престъпления убийство и причиняване на телесна повреда и образуваните досъдебни производства на територията на страната, след което получената информация да бъде изпратена на Министерство на правосъдието.

**10. ОТНОСНО:** Писмо от Министерство на правосъдието с рег. индекс № ВСС-8637/07.08.2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**10.1**. **ПРИЕМА ЗА СВЕДЕНИЕ**постъпилото писмо от Министерство на правосъдието с рег. индекс № ВСС – 8637/07.08.2023 г.

**11. ОТНОСНО:** Запитване от административния ръководител на Районен съд – Враца.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**11.1**. Да се уведоми Емил Кръстев – председател на Районен съд Враца за решението на Комисия по правни въпроси към пленума на ВСС.

**12. ОТНОСНО:** Запитване от административния ръководител на Окръжен съд – Варна.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**12.1**.Поставените в запитването въпроси са от компетентността на административния ръководител – председател на Окръжен съд – Варна.

**12.2**. Решението по т.12.1 ведно с мотивите да се изпрати на Марин Маринов – председател на Окръжен съд – Варна.

**13. ОТНОСНО**:Запитване от административен ръководител на Районен съд – Плевен.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**13.1.** Извън компетентността на Комисия по правни въпроси е да се произнесе по поставените въпроси.

**13.2.** Решението по т. 13.1, ведно с мотивите, да се изпрати на г-жа Вера Найденова – административен ръководител на Районен съд – Плевен.

**14. ОТНОСНО**:Запитване от административния ръководител на Районен съд – Червен бряг.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**14.1**.Поставените в запитването въпроси са от компетентността на административния ръководител – председател на Районен съд – Червен бряг.

**14.2.** Решението по т. 14. 1 ведно с мотивите да се изпрати на г-н Йохан Джемов – административен ръководител – председател на Районен съд – Червен бряг.

**15. ОТНОСНО**:Извлечение от протокол № 29/23.08.2023 г. от заседание на Комисия „Бюджет и финанси“ към пленума на Висшия съдебен съвет, относно изготвяне на проектобюджет на съдебната власт за 2024 г. и бюджетни прогнози за 2025 г. и 2026 г. на съдебната власт.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**15.1.** В правомощията на Комисия по правни въпроси към пленума на Висшия съдебен съвет не се предвиждат нови дейности за периода 2024-2026 г., които до настоящия момент не са били предвидени в бюджета на Висшия съдебен съвет.

**15.2.** Решението по т.1 да се предостави на Комисия „Бюджет и финанси“ към пленума на Висшия съдебен съвет.

**ПРЕДСЕДАТЕЛ**

**НА КОМИСИЯТА:** (п)

**ЦВЕТИНКА ПАШКУНОВА**